text: [{"text_idx": "#000001", "text": "Hugnaligt at vitja Mikkjal a\u0301 verksta\u00f0num. 4-mannafari\u00f0 um at vera li\u00f0ugt. Ba\u0301tasmi\u00f0ur og hv\u00f8rvisteinur hoyra saman. (Mynd Vagnur)"}, {"text_idx": "#000002", "text": "No\u0301gvu unglingarnir, sum vuksu upp vi\u00f0 Landavegin i\u0301 mi\u0301num ungdo\u0301msa\u0301rum, bu\u0301gva fleiri ikki vi\u00f0 Landavegin. Men ta\u00f0 ger ba\u0301tasmi\u00f0urin 68 a\u0301ra gamli Mikkjal Mu\u0308ller. Hann by\u0301r i\u0301 barnaheiminum, har hann hevur bygt s\u00e6r verksta\u00f0 skamt fra\u0301 a\u0301nni. I\u0301 vikuni vitja\u00f0i eg Mikkjal eisini at fr\u00e6tta, hvussu gekst vi\u00f0 ny\u0301ggja 4-mannafarinum."}, {"text_idx": "#000003", "text": "N\u00e6stan lidna 4-mannafari\u00f0 er serligt, ti\u0301 Mikkjal hevur u\u0301tvega\u00f0 s\u00e6r 21\u20442 hk sto\u0301ran G\u00f8ta motor at seta i\u0301 ba\u0301tin, motor, sum var framleiddur i\u0301 Sv\u00f8ri\u0301ki i\u0301 1947. No\u0301gvir tankar reika\u00f0u hesa l\u00f8tuna, ta\u0301 eg vitja\u00f0i ba\u0301tasmi\u00f0in og sa\u0301 henda snsotuliga ba\u0301tin og tvey takt motorin. I\u0301 okkara barnaa\u0301rum vo\u0301ru eingir grastrevjaba\u0301tar, men heilt no\u0301gvir sm\u00e6rri f\u00f8royskir ba\u0301tar vi\u00f0 Solo, G\u00f8ta ella FM motori. Mikkjal l\u00e6rdi til ba\u0301tasmi\u00f0 hja\u0301 Jo\u0301gvani Hansen ba\u0301tasmi\u00f0i, og til sveinastykki\u00f0 smi\u0301\u00f0a\u00f0a hann seks\u00e6ringin SIF, sum s\u00e6st ni\u00f0anfyri. Og Mikkjal sigur:"}, {"text_idx": "#000004", "text": "\u2013 I\u0301 1980 arbeiddi eg hja\u0301 Balslev, har eg millum anna\u00f0 koyrdi tilfar u\u0301t til kundar. Ba\u0301tasmi\u00f0urin Jo\u0301gvan Hansen fekk eisini tilfar til ba\u0301tar fra\u0301 Balslev, og ta\u0301 eg ein dag sto\u0301\u00f0 og eygleiddi Jo\u0301gvan, kom m\u00e6r til hugs at l\u00e6ra til ba\u0301tasmi\u00f0. \u00c6tla\u00f0i at l\u00e6ra til timburmann. Kom i\u0301 a\u0301hugaverda og hugtakandi l\u00e6ru hja\u0301 Jo\u0301gvani, ja, og har byrja\u00f0i eg ny\u0301ggja spennandi li\u0301vslei\u00f0, sigur Mikkjal."}, {"text_idx": "#000005", "text": "Mikkjal bygdi s\u00e6r verksta\u00f0 upp i\u0301 barnaheimi\u00f0. Mia og Eiden fingu grund\u00f8ki\u00f0 i\u0301 bru\u0301\u00f0arga\u0301vu. Mikkjal by\u0301r i\u0301 ni\u00f0aru h\u00e6dd, og ein do\u0301ttur Frank by\u0301r i\u0301 ovaru h\u00e6ddini. Beiggjarnir eiga hu\u0301sini, har vit hava no\u0301gv go\u0301\u00f0 minni. Postmeistarahu\u0301sini handan tr\u00f8ini si\u0301ggjast h\u00f8grumegin. (Mynd Vagnur)"}, {"text_idx": "#000006", "text": "I\u0301 okkara ungdo\u0301msa\u0301rum so\u0301ust ikki glastrevjaba\u0301tar, men so byrja\u00f0u tey i\u0301 Kaldbak vi\u00f0 Guttormi Eysturoy a\u0301 odda at framlei\u00f0a 4-manna-, 6-manna-, 8-manna- og 10-mannaf\u00f8r u\u0301r glastrevjatifari. Hetta f\u00f8rdi til, at eftirspurningur eftir f\u00f8royska ba\u0301tinum u\u0301r timbri minka\u00f0i skjo\u0301tt n\u00e6stu a\u0301rini. Men Mikkjal gj\u00f8rdist to\u0301 ikki arbei\u00f0sleysur."}, {"text_idx": "#000007", "text": "Mikkjal smi\u0301\u00f0a\u00f0i seks\u00e6ringin SIF sum sveinastykki. SIF hev\u00f0i ikki 21\u20442 hk motor men 60 hk Leyland motor. (Myndaeigari: Mikkjal)"}, {"text_idx": "#000008", "text": "\u2013 Hanus Jensen ba\u0301tasmi\u00f0ur og eg gj\u00f8rdu okkum verksta\u00f0 i\u0301 Salts\u00f8luni, har millum anna\u00f0 Hanus smi\u0301\u00f0a\u00f0i Ova Joensen kenda ba\u0301tin Diana Victoria. Vit h\u00f8vdu u\u0301r at gera at umv\u00e6la ba\u0301tar, og so vo\u0301ru vit eisini uttanlands og smi\u0301\u00f0a\u00f0u. Vo\u0301ru a\u0301 f\u00f8royskari viku i\u0301 Stokkholmi og smi\u0301\u00f0a\u00f0u ba\u0301t, har eisini Fornminnissavni\u00f0, Heimavirki\u00f0, Havnar Hornorkestur og a\u00f0rar fyrit\u00f8kur vo\u0301ru vi\u00f0 a\u0301 fer\u00f0ini."}, {"text_idx": "#000009", "text": "\u2013 Vit smi\u0301\u00f0a\u00f0u eisini ba\u0301t a\u0301 stevnu i\u0301 A\u030arhus, og vit smi\u0301\u00f0a\u00f0u ba\u0301t a\u0301 f\u00f8royskari viku i\u0301 Fraklandi. U\u0301r Roskildi vo\u0301ru eisini bo\u00f0 eftir m\u00e6r at smi\u0301\u00f0a ba\u0301t, so no\u0301gvar fra\u0301li\u0301kar upplivingar hevur ba\u0301tasmi\u0301\u00f0 f\u00f8rt vi\u00f0 s\u00e6r, sigur Mikkjal."}, {"text_idx": "#000010", "text": "G\u00f8ta motorurin fra\u0301 1947 framleiddur i\u0301 by\u0301num Osby i\u0301 Sv\u00f8ri\u0301ki. Tvey takt bensin motorur, sum skal vindast i\u0301 gongd. (Mynd Vagnur)"}, {"text_idx": "#000014", "text": "\u2013 Eg smi\u0301\u00f0i og umv\u00e6li ikki longur ba\u0301tar, men so hugni eg m\u00e6r at smi\u0301\u00f0a m\u00e6r 4-mannafar. Havi atgongd til neyst i\u0301 Sandager\u00f0i og ba\u0301tapla\u0301ss vi\u00f0 Kongabru\u0301nna. Li\u0301tli tvey takt bensin G\u00f8ta motorurin er kanska nostalgi, ti\u0301 abbi mi\u0301n Hanniba i\u0301 Funningsstovu a\u0301ttu 4-mannafar vi\u00f0 ju\u0301st 21\u20442 hk sto\u0301rum Solo motori. Havi keypt G\u00f8ta motorin u\u0301r Danmark framleiddur i\u0301 Sv\u00f8ri\u0301ki i\u0301 1947. Eg si\u0301ggi fram til tess at seta motorin i\u0301 ba\u0301tin."}, {"text_idx": "#000015", "text": "\u2013 Annars er G\u00f8ta verksmi\u00f0jan givin at framlei\u00f0a sli\u0301kar motorar og er vor\u00f0i\u00f0 G\u00f8ta savn. Tu\u0301 kanst framhaldandi fa\u0301a eykalutir til motorin. Spennandi, sigur Mikkjal at enda. (Vagnur 1.apri\u0301l 2023)"}, {"text_idx": "#000016", "text": "Her si\u0301ggja vit G\u00f8ta motorin fra\u0301 hinari si\u0301\u00f0uni. Tendringin til vinstru, i\u0301 mi\u00f0juni karburatorurin og til h\u00f8gru svinghjo\u0301li\u00f0. (Mynd Vagnur)"}, {"text_idx": "#000017", "text": "Mikkjal hevur ju\u0301st lagt a\u0301 stokkarnar, og nu\u0301 vanta bekkirnir og a\u00f0rir sma\u0301lutir. A\u0301hugavert eisini at si\u0301ggja motorin, sum meg minnist sto\u0301\u00f0 i\u0301 fleiri ba\u0301tum. Si\u0301ggi fyri m\u00e6r menn sita a\u0301 motorkassanum, ta\u0301 teir fo\u0301ru u\u0301t um Molan. (Mynd Vagnur)"}]